ایران، آلبانی حکومتینین جولای آییندا دیجیتال آلت‌یاپیلارینا ائدیلن سایبری سالدیرینی سبب گؤستررک آلدیغی تهرانلا دیپلوماتیک ایلیشکیلری کسمه قرارینی قینادی.
ایران خاریجی ایشلر باخانلیغیندان وئریله‌ن یازیلی آچیقلامادا، "آلبانی حکومتینین تهرانا قارشی ادعالارینین اساسسیز، بو جور ادعالارلا ایرانلا سیاسی ایلیشکیلرین کسیلمه‌سینین ده یئرسیز" اولدوغو بیلدیریلدی.
ایرانین سایبری سالدیریلارا معروض قالان اؤلکه‌لردن بیری اولدوغو بیلدیریله‌ن آچیقلامادا، تهران یؤنه‌تیمینین سایبری دونیانین، دیگر اؤلکه‌لرین حساس دیجیتال آلت‌یاپیلارینا سالدیرماق اوچون بیر آراج اولاراق ایستیفاده‌سینی رد ائتدیگی و قینادیغی بیلدیریلدی.
ایرانا قارشی ادعالارین یاییلماسیندا اوچونجو طرفلرین رولو اولدوغو ادعا ائدیله‌ن آچیقلامادا، بونون ترورو و فیتنه‌نی دستکله‌ین اؤلکه‌لرین تأثیرین ایله گئرچکلشدیگی بیلدیریلدی.
